CELEX: C2004/262/18
Language: sl
Date: 2004-10-23 00:00:00
Title: Sodba Sodišča (prvi senat) z dne 9. septembra 2004 v zadevi C-72/03 (predlog za sprejem predhodne odločbe Commissione tributaria provinciale di Massa): Carbonati Apuani Srl proti Comune di Carrara (Dajatve z enakim učinkom kot carina — Dajatev, obračunana na marmor, izkopan na območju občine, zaradi prevoza čez teritorialne meje občine)

23.10.2004   
            
            
               SL
            
            
               Uradni list Evropske unije
            
            
               C 262/9
            
         
      SODBA SODIŠČA
   
   (prvi senat)
   z dne 9. septembra 2004
   v zadevi C-72/03 (predlog za sprejem predhodne odločbe Commissione tributaria provinciale di Massa): Carbonati Apuani Srl proti Comune di Carrara (1)
   
   (Dajatve z enakim učinkom kot carina - Dajatev, obračunana na marmor, izkopan na območju občine, zaradi prevoza čez teritorialne meje občine)
   (2004/C 262/18)
   Jezik postopka: italijanščina
   V zadevi C-72/03, katere predmet je predlog za izdajo predhodne odločbe na podlagi člena 234 ES, naslovljen na Sodišče z odločbo Commissione tributaria provinciale di Massa (Italija) z dne 11. decembra 2002, ki je bila vpisan v vpisnik Sodišča 18. februarja 2003, v postopku v glavni stvari, ki poteka med Carbonati Apuani Srl in Comune di Carrara, je Sodišče (prvi senat), v sestavi P. Jann, predsednik senata, A. Rosas in S. von Bahr, sodnika, R. Silva de Lapuerta, sodnica, in K. Lenaerts (poročevalec), generalni pravobranilec: M. Poiares Maduro, sodni tajnik: L. Hewlett, glavna administratorka, dne 9. septembra 2004 razglasilo sodbo, katere izrek se glasi kot sledi:
   
               1.
            
            
               Dajatev, sorazmerna teži blaga, ki se obračunava le v eni občini države članice in naložena le enemu razredu blaga zaradi prevoza čez teritorialne meje občine, predstavlja dajatev z enakim učinkom kot carina pri izvozu v smislu člena 23 ES, kljub dejstvu, da se obračuna tudi za blago, katerega končni namembni kraj je v zadevni državi članici.
            
         
               2.
            
            
               Pri zahtevah za povrnitev zneskov, ki so bili pred 16. julijem 1992 obračunani kot dajatev na marmor, se vlagatelji ne morejo sklicevati na člen 23 ES, razen če so pred tem datumom vložili tožbo na sodišče oziroma podali tožbi enakovreden ugovor.
            
         
      (1)  UL C 83, 5.4.2003.